
Parlamentul  României

Camera  Deputaţilor

Comisia pentru industrii si servicii





                 Bucureşti, 25.02.2013








                    Nr.23/414/2011
AVIZ

asupra propunerii legislative privind modificarea şi completarea articolului 30 din Legea nr.255 din 14 decembrie 2011 privind exproprierea pentru cauză de utilitate publică, necesară realizării unor obiective 
de interes naţional, judeţean şi local


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei juridice, de disciplină şi imunităţi cu propunerea legislativă privind modificarea şi completarea articolului 30 din Legea nr.255 din 14 decembrie 2011 privind exproprierea pentru cauză de utilitate publică, necesară realizării unor obiective de interes naţional, judeţean şi local, transmis cu adresa nr. P.l.x 685 din 28 octombrie 2011, înregistrat sub nr.23/414 din 29 octombrie 2011.


Examinarea proiectului de lege a avut loc în şedinţa comisiei din data de 19 februarie 2013. 



În urma dezbaterilor, membrii comisiei au hotărât, cu majoritate de voturi, avizarea favorabilă a propunerii legislative, cu amendamentul admis prezentat în anexă, care să fie avut în vedere şi dezbătut de către comisia sesizată în fond .


În raport de obiectul şi conţinutul său, proiectul de lege face parte din categoria legilor organice.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,
Iulian Iancu
Consilier parlamentar, 

SilviaVlăsceanu

AMENDAMENTE ADMISE
	Nr.

crt.
	Forma iniţiatorului
	Amendamente admise

	Motivaţia

	0
	1
	2
	3

	1
	Art.30 (11). (nou)– Dacă în termen de 2 ani de la intervenţia avizării de către Agenţia Naţională de Cadastru şi Publicitate nu intervine o hotărâre de expropriere, toate interdicţiile instituite în baza art.13 alin.1 şi art.30 alin.1 vor înceta de drept.În mod corespunzător interdicţiile se vor radia din oficiu din cartea funciară.

	Art.13. (3) – Dacă în termen de 2 ani de la data transmiterii listei încheierilor de respingere de către Agenţia Naţională de Cadastru şi Publicitate Imobiliară, prin unităţile sale teritoriale, către unităţile administrativ – teritoriale, expropriatorul nu obţine prin hotărâre a Guvernului sau, după caz, potrivit legii, prin hotărâre a autorităţii administraţiei publice locale sau judeţene, respectiv a Consiliului General al Municipiului Bucureşti, aprobarea de începere a exproprierilor, toate interdicţiile din art.13 alin.(1) şi art.30 alin.(1) vor înceta de drept.În mod corespunzător, interdicţiile se vor radia din oficiu din cartea funciară.

	Reformulare pentru înlăturarea oricăror confuzii în înţelegere şi aplicare; se impune completarea în sensul precizării etapei declanşării procedurii de expropriere prin hotărârile Guvernului/unităţile administrativ-teritoariale. 

